stanford-oval/wikipedia huggingface dataset:
Gilles de Rais

Gilles de Rais'n fantasiamuotokuva 1800-luvulta. De Rais'n ulkomuotoa esittäviä aikalaiskuvia ei ole olemassa.
Gilles de Rais (syyskuu 1405 – 26. lokakuuta 1440 Nantes) oli ranskalainen sarjamurhaaja, sotilas, aristokraatti ja vähän aikaa kansallissankari. Hänet tuomittiin satojen lasten kiduttamisesta, raiskaamisesta ja murhaamisesta. Yhdessä Erzsébet Báthoryn kanssa häntä on pidetty nykyaikaisten sarjamurhaajien edeltäjänä.
Elämä

Gilles de Rais syntyi Bretagnen ja Poitoun rajalla rikkaaseen Montmorency-Lavalin aatelisperheeseen 1404/1405. 
Vuosina 1427–1435 hän toimi komentajana kuninkaallisessa armeijassa ja oli mukana Jeanne d'Arcin joukoissa 1429. Joskus de Rais'n asemaa Jeanne d'Arcin armeijassa on suurenneltu, mutta todellisuudessa hän komensi vain noin kolmeakymmentä miestä: vastaavia komentajia oli kymmeniä. Hän ei myöskään toiminut Jeanne d'Arcin henkivartijana, kuten joskus on väitetty. Suurin de Rais'n näistä taisteluista saama kunnianosoitus oli puoliseremoniallinen marsalkan arvo, jonka hän sai yhdessä kolmen muun komentajan kanssa kuningas Kaarle VII:n kruunajaispäivänä 1429.
Vuonna 1435 de Rais eläköityi armeijasta. Näihin aikoihin hän oman todistuksensa mukaan aloitti okkultistiset kokeilut Francois Prelati -nimisen miehen ohjauksessa. Prelati kertoi de Rais'lle, että tämä saisi tuhlaamansa varat takaisin uhraamalla lapsia Barron-nimiselle demonille. Vuonna 1440 de Rais kidnappasi erään pappismiehen, mikä johti Nantesin piispan tutkintaan, jonka yhteydessä de Rais'n vuosien aikana tekemät rikokset paljastuivat. De Rais tunnusti murhat sekä pedofiiliytensä ja homoseksuaalisuutensa, kun häntä uhattiin kiduttaa. De Rais ja hänen apurinsa Henriet ja Poitou teloitettiin Nantesissa 26. lokakuuta 1440.
Ihmisten mieliin de Rais ei silti jäänyt niinkään lastenmurhaajana kuin verenhimoisena Ritari Sinipartana, jonka pelättiin naivan rikkaita naisia ja murhaavan heitä perinnön vuoksi.
Rikokset

Gilles de Rais houkutteli pikkupoikia kartanoonsa, jossa hän raiskasi, kidutti ja silpoi heidät, joi heidän vertaan ja usein masturboi kuolevien uhriensa äärellä. De Rais'n surmaamien lasten määrää ei tarkasti tiedetä: sen arvioidaan olevan 140:n ja 200:n välillä. Uhrit olivat iältään kuuden ja kahdeksantoista välillä ja edustivat molempia sukupuolia: vaikka de Rais suosikin poikia, hän kaappasi myös tyttöjä, mikäli hänen palvelijansa Poitou ja Henriet eivät poikia onnistuneet saamaan.
Lavastusepäilyt

Jotkut ovat epäilleet, että kirkko lavasti de Rais'n murhaajaksi ja kerettiläiseksi, koska halusi hänen maansa. Kirkko ei kuitenkaan saanut de Rais'n maita, vaan ne jaettiin paikallisille aatelisille. Lisäksi de Rais tuomittiin sekä kirkollisessa että maallisessa oikeudessa. Salaliiton hänen lavastamisekseen olisi pitänyt olla hyvin laaja.
Aiheesta muualla

Wikimedia Commonsissa on kuvia tai muita tiedostoja aiheesta .
Terhi Kivistö: Ritari Siniparran kautta 1400-luvun alun Ranskan kulttuurihistoriaa Kirja-arvostelu teoksesta: Klemettilä, Hannele: Ritari Siniparta. Gilles de Rais´n tarina. Atena Kustannus, 2005. (Agricolan kirja-arvostelut, 24.3.2006)
Maailman suurin rikollinen kuoli polttoroviolla, Apu, 01.01.1937, nro 22, s. 3, Kansalliskirjaston digitaaliset aineistot
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Belgia  Yhdysvallat  Ruotsi  Japani  Tšekki  Alankomaat  Puola  Portugali  Vatikaani 
Tieteilijät:  CiNii 
Henkilöt:  Deutsche Biographie  DDB 
Muut:  SNAC  IdRef 
Gilles de Raisin vaakuna.
Rahkahopeatäplä

| Rahkahopeatäplä |
| --- | --- |

Uhanalaisuusluokitus
 
 
Suomessa:
 Silmälläpidettävä"  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Täpläperhoset Nymphalidae
Alaheimo::  Kaposiivet ja hopeatäplät Heliconiinae'
Suku::  Boloria
Laji::  frigga
Kaksiosainen nimi
 Boloria frigga  (Thunberg, 1791) 
Synonyymit
 Clossiana frigga 
Katso myös
   Rahkahopeatäplä Commonsissa 
Infobox OKNimi-testi OK: 
Rahkahopeatäplä (Boloria frigga) on Suomessa hyvin harvinainen luonnontilaisilla soilla esiintyvä perhoslaji.
Koko ja ulkonäkö

Rahkahopeatäplän siipien kärkiväli on koiraalla keskimäärin noin 40 mm ja naaraalla 42 mm. Laji on tyypillisen pienen hopeatäplän näköinen, mutta lähilajeista sen erottaa muun muassa ulospäin kaartuvasta etusiipien ulkoreunasta ja takasiipien alapintojen ulkoreunojen ruskeista kaarikuvioista, jotka muistuttavat muodoltaan lähes suoria poikkiviivoja. Lisäksi esimerkiksi lajin alasiipien keskisaran tyvi on väriltään tumman punaisen ruskea.
Levinneisyys ja lentoaika

Rahkahopeatäplä on holarktinen laji. Sitä tavataan Fennoskandian lisäksi Baltian pohjoisosissa sekä idässä Aasian pohjoisosien kautta Amurille. Suomessa laji on harvinainen ja kohtalaisen yleinen ainoastaan Lapissa, Etelä- ja Keski-Suomessa laji on taantunut.
Aikuisten yksilöiden parasta lentoaikaa on alkukesä. Laji lentää kesäkuun alusta kesä-heinäkuun vaihteeseen asti. Lapissa lentoaika alkaa vasta kesäkuun lopulla ja jatkuu heinäkuun puoliväliin.
Elinympäristö ja elintavat

Rahkahopeatäplä on suolaji. Suomen eteläisissä osissa lajia tavataan pääasiassa rämeillä, mutta pohjoisessa lajille kelpaavat kaikentyyppisten soiden lisäksi koivuvyöhykkeen kosteat tunturien rinteet. Keskenkasvuinen toukka talvehtii.
Ravintokasvi

Lajin toukat syövät yksinomaan muuraimia.
Aiheesta muualla

Luontoportti: Rahkahopeatäplä (Boloria frigga)
Suomen Perhoset: Rahkahopeatäplä
ITIS: Boloria frigga (englanniksi)
UniProt, Taxonomy: Boloria frigga (englanniksi)
| Taksonitunnisteet |
| --- | --- |
Boloria frigga:  Wikidata: Q648351  Wikispecies: Boloria frigga  BAMONA: Boloria-frigga  BioLib: 51567  BOLD: 100910  BugGuide: 111224  EoL: 157109  EUNIS: 91017  Fauna Europaea: 441720  Fauna Europaea (new): 4661b8d5-b6dc-48dc-9d0f-ba668c6c1ff9  GBIF: 4299576  iNaturalist: 215290  ITIS: 188577  MONA: 4466  MaBENA: ClossFrigg  NatureServe: 2.112598  NCBI: 596534  Laji.fi: MX.60898 
Papilio frigga:  Wikidata: Q109585111  CoL: 946G5  GBIF: 9100877
Rakastin epätoivoista naista

| Rakastin epätoivoista naista |
| --- | --- |
 Elokuvan juliste, Aki Kivelä, 1999.
Ohjaaja:  Jarmo Lampela
Käsikirjoittaja:  Tove Idström
Tuottaja:  Tero Kaukomaa
Säveltäjä:  Petri Nieminen
Kuvaaja:  Harri Räty
Leikkaaja:  Kimmo Taavila
Pääosat:  Juha Kukkonen Maija Junno Minna Suuronen Juho Milonoff Maria Kuusiluoma Ilkka Koivula
Valmistustiedot
Valmistusmaa:   Suomi
Tuotantoyhtiö:  Blind Spot Pictures
Ensi-ilta:  26. maaliskuuta 1999
Kesto:  60 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Rakastin epätoivoista naista on vuonna 1999 valmistunut suomalainen lyhytelokuva, jonka on ohjannut Jarmo Lampela ja käsikirjoittanut Tove Idström. Elokuva on julkaistu DVD:llä sekä itsenäisesti että Lampelan Eila-elokuvan kanssa.
Näyttelijät

| 0 | 1 | 2 |
| --- | --- | --- |
|   Juha Kukkonen   | … |   Leo   |
|   Maija Junno   | … |   Maarit   |
|   Minna Suuronen   | … |   Kiia   |
|   Juho Milonoff   | … |   Petri   |
|   Maria Kuusiluoma   | … |   Jaava   |
|   Ilkka Koivula   | … |   Pauli   |
Vastaanotto

Elokuva sai ensi-iltansa Tampereen elokuvajuhlilla ja voitti kotimaisen kilpailun yleisöpalkinnon. Teoksessa Lyhyttä ja pitkää, Kotimaisia elokuvantekijöitä Satu Elo sanoo elokuvan kuvaavan kolmikymppisten ihmissuhdesotkuja Sairaan kauniista maailmasta tutulla nopealla kuvatyylillä ja ”sellaisella lämmöllä, ettei sen henkilöihin voi olla samastumatta”.
Raimo (artisti)

| Raimo> Henkilötiedot |
| --- | --- |
Ammatti:  rap-artisti
Muusikko
Taiteilijanimi:  Raimo Ranttu Rahi Räkä Räkä-Ärrä Räe Ylimoguli Suomilyriikan Professori Poppoon Kapteeni Suomiräpin Kummisetä Ostarin Rokkitähti  Olarin Professori Yliksen Porsas  Iso-R  Rähii  Iso-Rää
Laulukielet:  suomi
Aktiivisena:  1995–
Tyylilajit:  rap
Yhtyeet:  SLT
Levy-yhtiöt:  Suomi Lyriikkaa Tuotanto
  [ Muokkaa Wikidatassa ] [ ohje ]  
Raimo (oikealta nimeltään Mikko Rantamäki) on Espoon Olarista kotoisin oleva rap-artisti ja diplomi-insinööri.
Raimo on tullut tunnetuksi omalaatuisesta, lähes epärytmiin räppäämisestään. Raimo on suomalaisen underground-rapin kehittäjiä ja häntä onkin kutsuttu "suomiräpin kummisedäksi".lähde?  Raimo on tehnyt yhteistyötä erityisesti muiden Olarista kotoisin olevien artistien, kuten MC Taakibörstan, Edu Kehäkettusen, Setä Koposen, Tuomion ja Koneen, Matka-Aapelin, Ässän, T-Murhan, Seyed Alin ja BJD:n kanssa.
Raimon tunnetuimpia kappaleita ovat muun muassa ”Kauluspaitoja”, ”Tää on Aluekeskus”, ”Von Fyllad” ja ”Ostarin Rokkitähti”. Raimon sanoituksissa keskeisessä osassa on Olari ja sen ostoskeskuksella ”bostaaminen” (asiaton oleskelu) ja päihteiden, useimmiten alkoholin ja kannabiksen käyttö. Raimo on julkaissut kolme albumia. Suomi Lyriikkaa Tuotanto mainosti aikanaan myös Raimon tulevaa Citruunaisia Unelmia -EP:tä, joka ei kuitenkaan koskaan ilmestynyt.
Diskografia > Sooloalbumit

On sun kuuluvuustaajuudellasi (2000) (SLT)
YltäYlisKyllästetty (2003) (SLT)
Räemix (2007) (SLT)
Citruunaisia Unelmia (Ei julkaistu)
Diskografia > Albumit SLT:n kanssa

Suomi Lyriikkaa 1996-1998 (SLT)
Laillista Douppia (Suomi Lyriikkaa II) (2000) (SLT)
Raaka Saaga (2001) (SLT)
Parhaat Palat (2001) (SLT)
Waikka Wäkisin (2005) (SLT)
Diskografia > Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Seyed Ali | "Mikrofoni piinaa" | A-Kansiot EP | T-Murha & Ässä | 2000 |
| Ässä | "Kulovalkee Intro" | Kulovalkee EP | T-Murha | 2000 |
| MC Taakibörsta | "Riskei on otettava: Toinen yritys" | PA 2001 |  | 2001 |
| Memmy Posse | "Tyylist ei tingitä" | Aina vanteilla | Ässä | 2002 |
| Petos | "City-Karhun metsästäjä" | City-Karhun metsästäjä | Kone & Ässä | 2002 |
| Tuomio & Kone | "Suomi-KP" | Tuomio & Kone | Petos | 2003 |
| Petos | "Harmaa alue" | Rappiotaide |  | 2003 |
| Petos | "Yleistä pahennusta osa 666" | Rappiotaide | Kone, Matka-Aapeli, Memmy Posse, Notkea Rotta, Rautaperse, Seyed Ali, T-Murha, TKK, Tuomio & Ässä | 2003 |
| Kallio Underground | "2004 jKr" | Pimeä puoli | T-Murha, Seyed Ali & Ässä | 2004 |
| Edu Kehäkettunen | "Härskiyden huipentuma" | Lentäjän koira |  | 2005 |
| Hannibal & Soppa | "Ryin ja räin" | Pahat viinit | Jodarok | 2005 |
| Hannibal & Soppa | "Vartaloharhautus" | Promoa huudeilles |  | 2005 |
| DJPP | "Mä luotan itseeni" | Tuottajalevy |  | 2006 |
| Jontti & Shaka | "Rata jatkuu" | Rata jatkuu | Petos, Adebizi, Konna, Kid Koma, Tatc, Mac Bueno, Itsetuho, Pikkupiru, T-Murha & Ässä | 2008 |
| Petos | "Vyöhyketerapiaa" | Toivo parasta ja pelkää pahinta |  | 2010 |
| Hannibal & Joku Roti Mafia | "Eilen-tännään-huomena posse" | Ad Portas | 6-Mäki, R-Syke, Tykopaatti, Lauri Räpping Vantaanjoki, Tapani Kansalainen, Roitown Ink, Härmälän Tyyli, Kriso & Are | 2010 |
| SMC Lähiörotat | "Yks risti kaks" | Raffii Suomi-flättii |  | 2011 |
| Jeijjo & Nupi | "Ostarin väliköissä Pt.3" | Kootut selitykset | BJD | 2012 |
| BJD | "Juodaan viinaa (Remix)" | Kasvatustieteen lyhyt oppimäärä |  | 2013 |
| Ali & Mode | "Uus hitti" | Likapyykkiä |  | 2014 |
| Ali & Mode | "Paikkakohdasta riippumatta" | Likapyykkiä | Petos | 2014 |
| Jeijjo & Nupi | "Suvereeni elämänhallitsija" | NeO Olarista |  | 2014 |
Diskografia > Musiikkivideot

Raimo joraa (1996)
Negatiivista palautetta (2003)
Kauluspaitoja (2005)
Aiheesta muualla

Suomi Lyriikkaa Tuotannon verkkosivut
Raimon haastattelu Redrum-187 -sivustolla
| --- | --- |
Auktoriteettitunnisteet: Taiteenala :  MusicBrainz
Maj-Lis Rajala

Maj-Lis Rajala (vasemmalla) ja Doris Laine baletissa Pessi ja Illusia vuonna 1952.
Maj-Lis Eleonora Rajala (oik. Valtonen; 26. huhtikuuta 1930 Tampere – 7. marraskuuta 2023 Helsinki) oli suomalainen balettitanssija, koreografi ja balettipedagogi.
Rajala aloitti balettiopinnot Oopperan balettikoulussa 1939 opettajanaan Alexander Saxelin. Hän oli kiinnitettynä Suomen Kansallisoopperan balettiin vuodesta 1948 ja oli sen soolotanssija vuodesta 1952 ja ensitanssija vuosina 1956–1971. Hän on ollut päätehtävissä melkein kaikissa merkittävissä kokoillan baleteissa ja ollut mukana Kansallisoopperan baletin ulkomaanvierailuilla. Hän oli Kansallisbaletin harjoittajana ja opettajana 1967, Helsingin Kaupunginteatterin balettimestarina 1977–1982, Oopperan balettikoulun pääopettajana 1979–1982 ja johtajana vuodesta 1982. Vuodesta 1995 Helsingin tanssiopiston ylimmän erikoiskoulutusluokan opettajana ja harjoittajana. Hän on opiskellut balettipedagogiikkaa ulkomailla. Hän työskenteli myös koreografina.
Rajala oli naimisissa Nils Rinkaman kanssa. Rinkama kuoli 1961. Hän solmi 1962 avioliiton Martti Valtosen kanssa.
Palkinnot ja tunnustukset

Pro Finlandia -mitali 1967
Suomen Näyttelijäliiton kultainen ansiomerkki.
Filmografia

Pessi ja Illusia (1954) näyttelijä (Ristilukki)
Toivelauluja (1961) näyttelijä (tanssisolisti)
Aiheesta muualla

Maj-Lis Rajala Internet Movie Databasessa. (englanniksi)
| --- | --- |
Auktoriteettitunnisteet: Henkilöt :  Elonet
Rakkausrunot (yhdistys)

Rakkausrunot ry on vuonna 2003 perustettu yhdistys, joka pitää yllä suosittua Rakkausrunot.fi-verkkoyhteisöä.
Rakkausrunot ry:n tavoitteena on "ylläpitää ja kehittää runojen ja muun kirjoittamisen harras­tusta sekä edistää ja tukea aatteellisesti harrastekirjoittajien omaehtoista julkaisutoimintaa sekä koota runojen ja muun kirjoituksen harrastajat yhteiseen toimintaan."
Rakkausrunot.fi on kaikille ihmisille avoin foorumi, jossa rekisteröityneet käyttäjät voivat julkaista runoja. Sivustolle oli 16. huhtikuuta 2008 rekisteröitynyt 17 506 suomalaista runouden harrastajaa, jotka olivat julkaisseet yli 625 000 runoa. Sivustolla voi myös vuorovaikutteisesti keskustella runoista ja kommentoida toisten runoilijoiden runoja sekä julkisesti että yksityisesti. Verkkosivuston kautta tapahtuvan toiminnan lisäksi yhdistyksen jäsenet ja aiheesta kiinnostuneet kokoontuvat niin sanottuihin runoilijamiitteihin ja järjestävät muitakin runouteen liittyviä tapahtumia, kuten kirjoittajakursseja.
Toiminnan alkujuuret juontavat 1990-luvun lopulle. Tuolloin helsinkiläinen Tony Kammonen kirjoitti omille kotisivuilleen runon. Samalla hän lupasi julkaista muitakin hänelle lähetettyjä runoja sivustollaan. Sivuston lukijat lähettivät hänelle runojaan yhä enenevässä määrin ja vuonna 2001 Kammonen perusti Rakkaurunot.com -sivuston, johon runoilijat pystyivät itse laittamaan runojaan esille.
Rakkausrunot ry perustettiin syksyllä 2003 ja rekisteröitiin 19. joulukuuta, jolloin sivuston ylläpitäjäksi tuli yhdistys ja nykyinen rakkausrunot.fi-sivusto sai muotonsa. Yhdistyksen ensimmäisenä puheenjohtajana toimi Pekka Lausas (2003-2010). Nykyisin (2019) puheenjohtajana toimii Raija Tuominen.
Aiheesta on tehty muun muassa dokumentti Yleisradion Tosi tarina -dokumenttitelevisiosarjassa.. Yhdistys on saanut muutoinkin runsaasti huomiota lehdistössä, radiossa ja televisiossa, sekä julkaissut runokokoelman jäsentensä runoja.
Aiheesta muualla

www.rakkausrunot.fi
Ramiro II (Aragonia)

Ramiro II
Ramiro II (n. 1080 – 16. elokuuta 1157) oli Aragonian kuningas vuosina 1134–1137.
Ramiro, Sancho I:n pojista nuorin, oli munkki ja Barbastron piispaehdokas veljensä Alfonso I:n kuollessa vuonna 1134.
Alfonso oli testamentannut valtakuntansa kristillisille ritarikunnille, mutta aragonialaiset kieltäytyivät hyväksymästä testamenttia ja valitsivat Ramiron kuninkaakseen. Tällöin Ramiro poistui luostarista ja nai Akvitanian herttua Guillaume IX:n tyttären Agneksen. Pariskunnan saatua lapsen Peronellan Ramiro kihlasi tämän Barcelonan kreivi Ramón Berenguer IV:n kanssa. Vuonna 1137 Ramiro luopui kruunusta vävynsä ja tyttärensä hyväksi ja palasi takaisin luostariin, missä hän kuoli vuonna 1154.
Rakkauslauluja (Jukka Kuoppamäen albumi)

| Rakkauslauluja Jukka Kuoppamäki |
| --- | --- | --- |

Kokoelmalevyn tiedot
 Julkaistu: 1983
 Formaatti: LP, MC
 Tyylilaji: iskelmä
 Levy-yhtiö: Polarvox
Jukka Kuoppamäen muut julkaisut
| Matkan varrelta: 16 suosituinta laulua 1983 | Rakkauslauluja 1983 | 16 kauneinta ja suosituinta sävelmää 1985 |
Rakkauslauluja on Jukka Kuoppamäen vuonna 1983 julkaistu kokoelma-albumi.
Kappaleet

A-puoli
Kaikista kaunein
Nadja
Nainen joka laillas rakastaa
Päng päng
Rakkaus on sininen
Kaunis morsian
Avaa sydämesi mulle
Paljon sanomatta jää
B-puoli
Kun sä katsot noin
Puutarhaan
Viivy vielä hetki
Uneen aika vaipuu
Rakkauden satu
Hiljaa onneen tietä teen
Kuule rakkain
Rakkauslaulu
Ramón Berenguer III

Ramón Berenguer III Foixin linnan muureilla.
Ramón Berenguer III:n ratsastajapatsas Barcelonassa.
Ramón Berenguer III oli Barcelonan kreivi vuosina 1097–1131 isänsä Ramón Berenguer II:n jälkeen.
Ramón uloitti valtansa Valenciaan  peri Besalún kreivikunnan vuonna 1111 ja Cerdanyan 1117 sekä vahvisti otettaan Pyreneiden pohjoispuoleiseen Provenceen naimalla 1112 Doucen, Provencen perijättären. Katalonia ja Provancea yhdisti kieli, runous ja trubaduuritaide. Kreivi myös aloitti Katalonian eli Barcelonan muuttamisen merivallaksi lähettämällä pisalaisten kanssa laivoja 1114 Mallorcalle ja Ibizaan. Vastustaakseen Barcelonan merivallan voimistumista Almoravidit hyökkäsivät Barcelonaan, mutta kaupungin puolustajien onnistui torjua hyökkäys. Seuraavana vuonna Ramón palasi purjehdukseltaan 1115 ja pian saaret joutuivat jälleen muslimien käsiin. Vuonna 1116 Ramón purjehti Roomaan suostuttelemaan paavi Paschalis II:ta julistamaan ristiretken Espanjaan, mutta matka osoittautui tuloksettomaksi.
Kuollessaan Ramón Berenguer III jakoi valtakuntansa kahden poikansa kesken: Ramón Berenguer IV sai Barcelonan, Gironan, Vichin, Besalún ja Cerdanyan kreivikunnat ja Berenguer Ramón peri Provencen. Näin Provencen ja Katalonian liitto purkautui.
Rakkautta koleran aikaan

| Rakkautta koleran aikaan> El amor en los tiempos del cólera.Alkuperäisteos |
| --- | --- |
Kirjailija:  Gabriel García Márquez
Kieli:  espanja
Genre:  romaani
Kustantaja:  Editorial Oveja Negra
Julkaistu:  1985
ISBN:  958-06-0000-7
Suomennos
Suomentaja:  Matti Brotherus
Kustantaja:  WSOY
Julkaistu:  1988
Ulkoasu:  sidottu
Sivumäärä:  454
ISBN:  951-0-14655-2
Löydä lisää kirjojaKirjallisuuden teemasivulta
Rakkautta koleran aikaan (esp. El amor en los tiempos del cólera) on Gabriel García Márquezin vuonna 1985 ilmestynyt romaani.
Aiheesta muualla

Pia Hyttinen: Lujassa on usko ja rakkaus[vanhentunut linkki]. 2007.
Rajut kaverit

| Rajut kaverit> Thunderbolt & Lightfoot |
| --- | --- |
 DVD- julkaisun kansikuva
Ohjaaja:  Michael Cimino
Käsikirjoittaja:  Michael Cimino
Tuottaja:  Robert Dailey
Säveltäjä:  Dee Barton
Kuvaaja:  Frank Stanley
Leikkaaja:  Ferris Webster
Tuotantosuunnittelija:  Tambi Larsen
Pääosat:  Clint Eastwood Jeff Bridges George Kennedy Geoffrey Lewis Bill McKinney
Valmistustiedot
Valmistusmaa:   Yhdysvallat
Tuotantoyhtiö:  United Artists
Levittäjä:  United Artists Netflix
Ensi-ilta:   23. toukokuuta 1974  4. lokakuuta 1974
Kesto:  110 min
Alkuperäiskieli:  englanti
Budjetti:  4 000 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Rajut kaverit (Thunderbolt & Lightfoot) on Michael Ciminon käsikirjoittama ja ohjaama komediallinen toimintaelokuva ja road movie. Ciminon esikoisohjaus sai ensi-iltansa vuonna 1974 ja pääosissa näyttelevät Clint Eastwood sekä Jeff Bridges, joka sai roolisuorituksestaan parhaan miessivuosan Oscar-ehdokkuuden.
Juoni

Kokenut pankkirosvo Thunderbolt (Eastwood) lyöttäytyy yhteen nuoren rellestelijän Lightfootin (Bridges) kanssa. Thubderbolt on piilottanut erään vanhan kyläkoulun liitutaulun taakse 500 000 dollaria ja kaksikko suuntaa oitis sinne. Myös Thunderboltin entinen kaveri ja nykyinen vihamies Red Leary (George Kennedy) haluaa apurinsa Eddie Coodyn (Geoffrey Lewis) kanssa oman osuutensa. He yrittävät tappaa parivaljakon, mutta kun selviää, että koulurakennus ei olekaan enää samassa paikassa kuin ennen, nämä neljä päättävät toteuttaa vuosisadan nerokkaimman ja kekseliäimmän pankkiryöstön. Hankaluuksia tuo niin nelikon yhteistyökyvyttömyys kuin kaneja lahtaava hupelikin (Bill McKinney).
Arvioita

Helsingin Sanomien Paula Talaskivi luonnehti Rajuja kavereita tuoreeltaan huomattavan hyvin ohjatuksi humoristiseksi ja traagiseksikin kuvaukseksi ”kaltevan pinnan kavereista”. Video-oppaassa vuodelta 1994 Asko Alanen piti elokuvaa ”notkean takaa-ajorallin ja tarkkaan ajastetun ryöstöiskun kekseliäänä yhdistelmänä”. Hän antoi sille neljä tähteä viidestä, mikä vastaa sanallista arviota ”erinomainen”.
Aiheesta muualla

Rajut kaverit Internet Movie Databasessa (englanniksi)
Rajut kaverit Elonet.
Ramadi

| Ramadi الرمادي |
| --- | --- |
 Ramadin ilmakuva vuodelta 2008.
 Ramadi
 Koordinaatit: 33°25′31″N, 43°18′13″E 
Valtio:  Irak
Maakunta:  Al-Anbar
Väkiluku (2009):  350 000
Infobox OKVirheellinen NIMI-arvo: 
Ar-Ramādī (myös Ramadi, arab. الرمادي‎) on kaupunki Keski-Irakissa, noin sata kilometriä Bagdadista länteen. Se on Al-Anbarin maakunnan pääkaupunki. Vuonna 2009 Ar-Ramadin väkiluku oli noin 350 000.  Ar-Ramadi on osa niin sanottua sunnikolmiota. Sunnikapinalliset tekivät kaupungissa laajaa vastarintaa vuodesta 2003 Irakin sodassa Yhdysvaltojen joukoille.
Vuoden 2014 tammikuussa koko Ramadin piirikunnassa arvioitiin asuvan 33 prosenttia koko maakunnan väestöstä (1,482 milj. as.) eli noin 490 000 asukasta.
Yhdysvaltojen miehitettyä Irakin Irakin sodan jälkeen Ramadista muodostui yksi amerikkalaisten vastaisten kapinallisjärjestöjen keskuksista. Amerikkalaisjoukkojen ja kapinallisten välillä käytiin ankaria taisteluja esimerkiksi vuosina 2004 ja 2006. Ääri-islamilainen Isis-järjestö valtasi Ramadin ja läheisen Fallujan tammikuussa 2014. Irakin armeija aloitti operaation Ramadin jälleenvaltaamiseksi marraskuussa 2015 ja kaupunki julistettiin vapautetuksi 28. joulukuuta samana vuonna.
Aiheesta muualla

Kuvia tai muita tiedostoja aiheesta Ramadi Wikimedia Commonsissa
Rakennusliike Puolimatka

A. Puolimatka Oy:n logo.
Rakennustoimisto A. Puolimatka Oy oli rakennusliike, jonka perusti turkulainen rakennusmestari Armas Puolimatka vuonna 1946.
Aiheesta muualla

Hoffman, Kai: Vuorineuvos Armas Puolimatka (1918–1989). Suomen talouselämän vaikuttajat -verkkojulkaisu (maksullinen). 5.9.2008. Suomalaisen Kirjallisuuden Seura.
Leo Randolph

Leonard "Leo" Randolph (s. 27. helmikuuta 1958 Tacoma, Washington) on entinen yhdysvaltalainen nyrkkeilijä ja olympiavoittaja.
Randolph voitti 18-vuotiaana Montréalin 1976 olympialaisissa kultaa kärpässarjassa eli alle 51-kiloisissa. Hän sai luovutusvoiton togolaisesta M. Samatovista ja voitti sitten tuomaripistein 4–1 sekä romanialaisen C. Gruescun, irlantilaisen David Larmourin että puolalaisen Leszek Błażyńskin. Loppuottelussa hän voitti kuubalaisen Ramon Duvalónin pistein 3–2.
Randolph voitti ammattilaisten WBA-liiton maailmanmestaruuden 4. toukokuuta 1980 mutta menetti tittelin tyrmäyksellä argentiinalaiselle Sergio Palmalle 9. elokuuta 1980. Hän lopetti nyrkkeilyuransa 22-vuotiaana.